BEGRUNDELSE

1. Indledning

FFR-forordningen for årene 2021-2027 blev vedtaget i december 2020. Lovgivningsrammen for fondene under delt forvaltning for perioden 2021-2027, navnlig forordningen om fælles bestemmelser, blev vedtaget i midten af 2021. Det betød, at den retlige ramme for programmeringen af fondene under delt forvaltning først var på plads på et sent tidspunkt.

FFR-forordningens artikel 7 indeholder bestemmelser om en specifik justering af FFR-lofterne, som Kommissionen skal foretage i begyndelsen af 2022, og som giver mulighed for at overføre tildelinger af forpligtelsesbevillinger for 2021, som enten ikke er anvendt eller er fremført, til de angivne fonde under delt forvaltning, hvis der efter den 1. januar 2021 vedtages nye regler eller programmer under delt forvaltning. Det vedrører ni fonde, der er anført i FFR-forordningens artikel 7, stk. 1, nemlig Den Europæiske Fond for Regionaludvikling, Den Europæiske Socialfond Plus, Samhørighedsfonden, Fonden for Retfærdig Omstilling, Den Europæiske Landbrugsfond for Udvikling af Landdistrikterne, Den Europæiske Hav-, Fiskeri- og Akvakulturfond, Asyl-, Migrations- og Integrationsfonden, Fonden for Intern Sikkerhed og instrumentet for finansiel støtte til grænseforvaltning og visumpolitik.

Resultaterne af de justeringer af FFR-lofterne for udgiftsområde 2a, 3, 4 og 5, som Kommissionen skal foretage i henhold til FFR-forordningens artikel 7, indgår i en særskilt meddelelse.

Forslag til ændringsbudget (FÆB) nr. 1 for 2022 afspejler denne overførsels specifikke virkning på forpligtelsesbevillingerne for 2022 for de forskellige fonde under delt forvaltning under udgiftsområde 2a, 3, 4 og 5. De resterende overførte beløb vil blive afspejlet i de respektive budgetforslag for 2023, 2024 og 2025.

Samlet set svarer nettovirkningen af dette FÆB på udgifterne i budgettet for 2022 til en stigning på 12 247,1 mio. EUR i forpligtelsesbevillinger. Der anmodes ikke om yderligere betalingsbevillinger.

2. Anmodninger efter udgiftsområde i den flerårige finansielle ramme og programmer

Vedtagelsen af meddelelsen om justering af den flerårige finansielle ramme og dette FÆB er nødvendige forudsætninger for gennemførelsen i 2022 af alle programmer, som i 2021 ikke var vedtaget på tidspunktet for den første tranche af budgetforpligtelser og udbetalingen af forfinansiering inden for rammerne af disse programmer. Alle 27 medlemsstater berøres af denne omprogrammering. En hurtig vedtagelse af dette FÆB vil forhindre yderligere forsinkelser i gennemførelsen af programmerne.

I overensstemmelse med bestemmelserne i FFR-forordningens artikel 7 overføres de beløb, der hverken blev indgået forpligtelser for i 2021 eller fremført til 2022, i lige store trancher til hvert af årene 2022-2025. Dette FÆB afspejler derfor overførslen af 25 % af de tildelinger, der ikke blev anvendt i 2021 (dvs. forpligtelsesbevillinger, der ikke blev anvendt eller fremført), svarende til i alt 12 247,1 mio. EUR til regnskabsåret 2022. De specifikke beløb, der skal overføres til 2022, er angivet pr. budgetpost i tabellerne nedenfor.

Kommissionen foreslår ingen ændringer af betalingsbevillingerne i forbindelse med dette forslag til ændringsbudget. Som sædvanlig vil Kommissionen nøje overvåge gennemførelsen af budgettet, hvilket kan føre til forslag til justeringer senere på året.

2.1 Underudgiftsområde 2a — Økonomisk, social og territorial samhørighed

Forhøjelsen af forpligtelsesbevillingerne i 2022 som følge af den tilsvarende overførsel på 25 % af de tildelinger, der hverken blev anvendt i 2021 eller fremført til 2022, beløber sig til 11 605,4 mio. EUR, der fordeler sig som følger:

Budgetpost Betegnelse Forpligtelsesbevillinger Den Europæiske Fond for Regionaludvikling (EFRU) 05 02 01 EFRU — aktionsudgifter 7 224 718 708 05 02 04 Fonden for Retfærdig Omstilling — bidrag fra "Den Europæiske Fond for Regionaludvikling (EFRU)" 14 353 159 05 02 07 Instrumentet for grænseforvaltning og visa (IGFV) — bidrag fra EFRU 11 307 381 Samhørighedsfonden 05 03 01 Samhørighedsfonden — aktionsudgifter 1 166 831 558 05 03 05 Instrumentet for grænseforvaltning og visa (IGFV) — bidrag fra Samhørighedsfonden 2 985 607 Den Europæiske Socialfond Plus (ESF+) 07 02 01 ESF+ — driftsudgifter på indsatsområdet under delt forvaltning 3 175 830 376 07 02 03 Fonden for Retfærdig Omstilling (FRO) — bidrag fra ESF+ 3 588 359 07 02 09 Instrumentet for grænseforvaltning og visa (IGFV) — bidrag fra ESF+ 5 771 169 I alt 11 605 386 317

2.2 Udgiftsområde 3 — Naturressourcer og miljø

Forhøjelsen af forpligtelsesbevillingerne i 2022 som følge af den tilsvarende overførsel på 25 % af de tildelinger, der hverken blev anvendt i 2021 eller fremført til 2022, beløber sig til 445,7 mio. EUR, der fordeler sig som følger:

Budgetpost Betegnelse Forpligtelsesbevillinger Den Europæiske Hav-, Fiskeri- og Akvakulturfond (EHFAF) 08 04 01 EHFAF — aktionsudgifter under delt forvaltning 162 067 555 08 04 05 Instrumentet for grænseforvaltning og visa (IGFV) — bidrag fra EHFAF 344 024 Fonden for Retfærdig Omstilling 09 03 01 Fonden for Retfærdig Omstilling (FRO) — aktionsudgifter 283 257 264 I alt 445 668 843

2.3 Udgiftsområde 4 — Migration og grænseforvaltning